Nariadenie Komisie (EHS) č. 3180/92
z 28. októbra 1992
o zatriedení určitých tovarov do kombinovanej nomenklatúry
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 2658/87 o colnej a štatistickej nomenklatúre a Spoločnom colnom sadzobníku [1], naposledy zmenené a doplnené nariadením Komisie (EHS) č. 1039/92 [2], a najmä na článok 9 uvedeného nariadenia,
keďže pre zaistenie jednotného užívania kombinovanej nomenklatúry pripojenej k uvedenému nariadeniu je nevyhnutné prijať opatrenia ohľadne zatriedenia tovaru uvedeného v prílohe tohoto nariadenia;
keďže nariadenie (EHS) č. 2658/87 stanovilo všeobecné pravidlá pre interpretáciu kombinovanej nomenklatúry a tieto pravidlá rovnako platia pre každú inú nomenklatúru, ktorá je na nej úplne nebo sčasti založená, alebo ktorá k nej pridáva akékoľvek ďalšie triedenie a ktorá je zriadená zvláštnymi predpismi spoločenstva s cieľom uplatnenia sadzobných alebo iných opatrení, ktoré sa vzťahujú na obchod s tovarom;
keďže podľa uvedených všeobecných pravidiel tovar opísaný v stĺpci 1 tabuľky pripojenej k tomuto nariadeniu musí byť zatriedený do príslušného kódu KN uvedeného v stĺpci 2, na základe odôvodnenia uvedeného v stĺpci 3;
keďže je vhodné, aby záväzné informácie o nomenklatúrnom zatriedení tovaru, vydané colnými orgánmi členských štátov, týkajúce sa zatriedenia tovaru do kombinovanej nomenklatúry a nezodpovedajúce právam zriadeným týmto nariadením, mohli byť v súlade s ustanoveniami článku 6 nariadenia Komisie (EHS) č. 3796/90 [3], držiteľom naďalej používané po dobu troch mesiacov, pokiaľ bola uzavretá záväzná zmluva akú predvída článok 14 ods. 3 písm. a) alebo b) nariadenia Komisie (EHS) č. 1715/90 [4];
keďže opatrenia tohoto nariadenia sú v súlade so stanoviskom Výboru pre nomenklatúru,
PRIJALA TOTO NARIADENIE:
Článok 1
Tovar opísaný v stĺpci 1 pripojenej tabuľky je teraz zatriedený do kombinovanej nomenklatúry do príslušného kódu KN uvedeného v stĺpci 2 uvedenej tabuľky.
Článok 2
Záväzné informácie o nomenklatúrnom zatriedení tovaru vydané colnými orgánmi členských štátov, ktoré nezodpovedajú právam zriadeným týmto nariadením, môžu byť držiteľom naďalej uplatňované podľa ustanovení článku 6 nariadenia (EHS) č. 3796/90, po dobu troch mesiacov, pokiaľ bola uzavretá záväzná zmluva akú predvída článok 14 ods. 3 písm. a) alebo b) nariadenia (EHS) č. 1715/90.
Článok 3
Toto nariadenie nadobúda účinnosť dvadsiaty prvý deň od jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 28. októbra 1992